《七夕同董惟益司寇蔡弘甫薛鲁叔二太史集朱汝脩保御脩竹馆分得身字》
明代·温纯

乌鹊桥成玉露新，双星久雨阻通津。河边似作参商侣，机上空怜寂寞春。

随俗曝裈聊复尔，穿针补衮是何人。又闻思妇深闺语，不及连枝叹此身。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。